Dodo

Le Dodo o Dronte (nomine scientific: Raphus cucullatus, olim baptisate Didus ineptus per Linnaeus) esseva un ave non volante e extinguite al final del seculo 17. Secundo le scientistas, iste ave esseva parente del columbas. 

 Nomine 

Le nomine de "Dronte" poterea provenir de un nomine indigene del insula Mauritio; del altere latere, le nomine 
"Dodo" serea originari del nederlandese dodars o dodoors, que significa "pigre" ma le etymologia plus currentemente admittite es que le vocabulo veni del portugese "doido", que significa stupide o idiota, debite a su inhabilitate e al facilitate con que illo poteva esser chassate. 

Description
Le dodo esseva similar a un grande gallopavo de circa 70 cm de altitude, de un peso de inter 13 a 25 kg et originari del insulas Mauritio ubicate in le Oceano Indian. 

Illo habeva alas curte e gracile, con patas nigre, forte con quatro digitos jalne.
Su cauda esseva formate per qualque curte plumas.

Su capite esseva in parte nude, con un sorta de cappucio nigre e un forte becco jalne, que esseva curvate. 

Evolutivemente on pensa que illo surgeva del columbas que migrava inter Africa e le sudest asiatic.
Alteres como Cuvier lo classifica inter le gallinaceas. 

 Habitat 
Le Dodo esseva un ave endemic del insula Mauritio, que habitava in le forestes o planessas
Illo annidava in le solo.

 Le historia 
Illo esseva discoperite in 1598 per le marineros de expeditiones hollandese al recerca de species oriental, sub le commando del admiral Jacob Cornelius van Neck.

 Extinction 


In le insula Mauritio, le Dodo non habeva nemo predator ante le arrivata del Europeos. 

Originari de columbas african, le specie habeva evolvite a un ave con alas atrophiate. 

Le Dodo grattava le solo del bosco al cerca de baca, folios, fructos e granos.

A causa de su peso, iste grande ave marchava mal et illo esseva non apte a volar, assi illo deveniva un prisa multo facile a chassar et a causa de isto illo esseva rapidemente exterminate.


Le Hollandese occide le major parte pro consumer lor carne; assi illes carga lor imbarcationes a fin de disponer de un bon reserva de alimento.

Illes le surnomina walgvogel (« ave immunde ») nam su carne non esseva comestibile duo die post haber essite cocite.

Le arrivata del homine produceva le propagation de nove species in le insula como le porcos, cattos, capras e canes, que devenira salvage e le rattos que mangiara le ovos. 

Le apparition de nove maladias, e le proprie destruction del bosco, del qual dependeva in grande parte le subsistentia del Dodo.

Como consequentia se produceva le extinction del specie verso 1680, un seculo post del arrivata del homine al insula.

 Ligamines externe 

 Le mythe du dodo 

Categoria:Aves